《用前韵答湛长老》
宋代·饶节

阿师歌咏过腾腾，岂是寻常粥饭僧。自了木平三担土，何须寂子四挥藤。

新诗似锦谁能濯，高论如天不可升。饭罢关门香一豆，净琉璃钵泛轻冰。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。